Графит (от  «яҙыу») — саф (тәбиғи, самородный) элементтар класына ҡараған минералдарҙың, углеродтың аллотроп модификацияларының береһе.Төҙөлөшө  ҡатламдарҙан тора. Кристалл рәшәткәһе ҡатламдары бер-береһенә ҡарата төрлөсә урынлашып, бер нисә политип барлыҡҡа килтерә. Ҡатламдары ҡытыршыраҡ, яҫы тиерлек, алты мөйөшлө углерод атомдарынан тора. Кристалдары пластинка кеүек, тәңкәле. Яҫы һәм түңәрәк, радиус буйынса нурлы агрегаттар булдыра, концентрик зоналы төҙөлөшлө агрегаттар һирәк осрай. Ҙур кристаллы киҫәктәрҙә өсмөйөшлө штриховка була (0001). Тәбиғи графиттың бер нисә төрө бар: тығыҙ кристаллик(жильный), кристалл (тәңкәле), криптокристаллик (аморф, микрокристаллический) кристалл һәм ҙурлығы менән айырыла (греч.криптос- йәшерен,тайный, скрытый).